

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број: 06-2/85-19

22. април 2019. године

Б е о г р а д

На основу члана 70. став 1. алинеја прва Пословника Народне скупштине

С А З И В А М

**69**. СЕДНИЦУ ОДБОРА ЗА СПОЉНЕ ПОСЛОВЕ

ЗА  **СРЕДУ, 24. АПРИЛ 2019**. ГОДИНЕ,

СА ПОЧЕТКОМ У **9,30** ЧАСОВА

 За ову седницу предлажем следећи

**Д н е в н и р е д**

- Усвајање записника са 68. седнице Одбора

1. **Предлог закона о потврђивању Споразума између Владе Републике Србије и Владе**

**Доминиканске Републике о укидању виза за носиоце дипломатских и службених пасоша**

1. **Иницијативе за посете**

2.1. Позив за присуствовање обележавању празника Светог Великомученика и Побједоносца Георгија, од 5. до 6. маја 2019. године, Беране, Црна Гора;

2.2. Позив за учешће у студијској посети Сједињеним америчким државама, Конгресу САД и Канцеларији за одговорност власти САД(ГАО) Вашингтон, од 18. до 25. маја 2019. године;

2.3. Позив за учешће на регионалном састанку на тему финансирања јавних серсвиса, у Сарајеву, Босна и Херцеговина, 28. маја 2019. године;

2.4. Позив за учешће на другом Међународном форуму “Развој парламентаризма“, који ће се одржати у Москви, од 1. до 2. јула 2019. године;

2.5. Иницијатива за одржавање састанка чланова Одбора за дијаспору и Србе у региону са делегацијом Комисије за румунске заједнице у иностранству Представничког дома Парламента Румуније, у Београду, у септембру 2019. године;

2.6. Иницијатива за одржавање састанка Одбора за одбрану и унутрашње послове са Одбором за одбрану, јавни ред и националну безбедност Представничког дома Парламента Румуније, у Београду, у септембру 2019. године;

2.7. Утврђивање састава делегације Одбора за спољне послове и Посланичке групе пријатељства НС РС за посету Куби, од 12. маја 2019. године.

**3. Редовне активности сталних делегација**

3.1. Учешће сталне делегације НС РС у Интерпарламентарној унији на Регионалном семинару о циљевима одрживог развоја, који ће се одржати у Лисабону, Република Португалија, од 7. до 8. маја 2019. године;

3.2. Учешће на састанку Генералног одбора за правосуђе, унутрашње послове и безбедносну сарадњу Парламентарне скупштине Југоисточне Европе(ПС ЈИЕ), који ће се одржати у Скопљу, Република Северна Македонија, од 10. до 11. маја 2019. године;

3.3. Учешће сталне делегације НС РС у Интерпарламентарној унији на Шестој седници Глобалне платформе за смањење ризика од катастрофа, која ће се, у организацији Канцеларије УН за смањење ризика од катастрофа, одржати у Женеви, од 13. до 17. маја 2019. године;

3.4. Учешће на седници ван седишта Савета Парламентарне скупштине Организације договора о колективној безбедности, која ће бити одржана у Бишкеку, Киргиска Република, 20. маја 2019. године;

3.5. Учешће на 26. годишњој Генералној скупштини Интерпарламентарне скупштине православља (ИСП), која ће бити одржана у Тбилисију, Грузија, од 19. до 23. јуна 2019. године.

 **4. Извештаји о реализованим посетама**

4.1. Извештај о билатералној посети делегације Одбора за европске интеграције Народној скупштини Републике Бугарске, 20. и 21. марта 2019. године, Софија, Република Бугарска;

4.2. Извештај о учешћу Јасмине Обрадовић, заменика члана у делегацији Народне скупштине Републике Србије у Парламентарној скупштини Савета Европе, на састанку Одбора за културу, науку, образовање и медије ПС СЕ, у Гранади, Краљевина Шпанија, 4. марта 2019. године;

**5. Реализовани остали контакти**

5.1. Забелешка о разговору делегације Народне скупштине Републике Србије на челу са потпредседником НС РС Верољубом Арсићем са делегацијом Кинеске народне асоцијације за пријатељство са страним земљама, одржаном 12. априла 2019. године;

5.2. Забелешка о разговору проф. др Жарка Обрадовића, председника Одбора за спољне послове, са Ејми Худ, замеником политичког саветника Амбасаде САД у Београду, одржаном 12. априла 2019. године;

5.3. Забелешка о разговору проф. др Жарка Обрадовића, председника Одбора за спољне послове, са амбасадором Кине у Београду, г-ђом Чен Бо, одржаном 12. априла 2019. године;

**6. Посланичке групе пријатељства**

6.1. Промене у саставу Посланичке групе пријатељства са Ираном;

**7. Разно**

Седница ће се одржати у Дому Народне скупштине, Трг Николе Пашића 13, сала II.

Моле се чланови Одбора да у случају спречености да присуствују седници Одбора, о томе обавесте своје заменике у Одбору.

 ПРЕДСЕДНИК ОДБОРА

Проф. др Жарко Обрадовић, с.р.